CELEX: 21994A1231(02)
Language: el
Date: 1994-12-19 00:00:00
Title: Συμφωνία υπό μορφή ανταλλαγής επιστολών όσον αφορά την τροποποίηση της συμφωνίας αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου

Avis juridique important

|

21994A1231(02)

Συμφωνία υπό μορφή ανταλλαγής επιστολών όσον αφορά την τροποποίηση της συμφωνίας αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου  

Επίσημη Εφημερίδα αριθ. L 351 της 31/12/1994 σ. 0016 - 0017 Φινλανδική ειδική έκδοση: Κεφάλαιο 4 τόμος 8 σ. 0019  Σουηδική ειδική έκδοση: Κεφάλαιο 4 τόμος 8 σ. 0019 

ΣΥΜΦΩΝΙΑ υπό μορφή ανταλλαγής επιστολών όσον αφορά την τροποποίηση της συμφωνίας αλιείας μεταξύ της Ευρωπαϊκής Οικονομικής Κοινότητας, αφενός, και της κυβερνήσεως της Δανίας και της τοπικής κυβερνήσεως της Γροιλανδίας, αφετέρουΑ. Επιστολή της κυβερνήσεως της Δανίας και της τοπικής κυβερνήσεως της Γροιλανδίας Βρυξέλλες, . . . . . .Κύριε,Αναφορικά με τα συμφωνηθέντα πρακτικά συμπερασμάτων των διαπραγματεύσεων σχετικά με την αλιεία μεταξύ της Ευρωπαϊκής Κοινότητας, αφενός, και της κυβερνήσεως της Δανίας και της τοπικής κυβερνήσεως της Γροιλανδίας, αφετέρου, που διεξήχθηκαν στην Κοπεγχάγη από τις 29 Ιουνίου έως την 1η Ιουλίου 1994, και ιδίως αναφορικά με την τροποποίηση της συμφωνίας αλιείας μεταξύ της Ευρωπαϊκής Οικονομικής Κοινότητας, αφενός, και της κυβερνήσεως της Δανίας και τη τοπικής κυβερνήσεως της Γροιλανδίας, αφετέρου, ούτως ώστε να συμπεριληφθούν ενώσεις επιχειρήσεων και μεικτές εταιρείες, έχω την τιμή να σας πληροφορήσω ότι η κυβέρνηση της Δανίας και η τοπική κυβέρνηση της Γροιλανδίας είναι έτοιμες να τροποποιήσουν την εν λόγω συμφωνία προσθέτοντας το ακόλουθο άρθρο:«Άρθρο 8αΤα συμβαλλόμενα μέρη πρέπει να προωθήσουν την ίδρυση προσωρινών ενώσεων επιχειρήσεων και μεικτών εταιρειών στον τομέα της αλιείας μεταξύ πλοιοκτητών της Κοινότητας και επιχειρήσεων της Γροιλανδίας.Η Γροιλανδία πρέπει να χορηγήσει τις απαραίτητες εγκρίσεις για τις εν λόγω προσωρινές ενώσεις επιχειρήσεων και μεικτές εταιρείες που ιδρύονται με σκοπό την εκμετάλλευση των θαλάσσιων αλιευτικών πόρων για να λειτουργούν στην αλιευτική της ζώνη.»Σας παρακαλώ να μου επιβεβαιώσετε ότι η Ευρωπαϊκή Κοινότητα συμφωνεί με την τροποποίηση αυτή.Με εξαιρετική εκτίμηση,Για την κυβέρνηση της Δανίας και την τροπική κυβέρνηση της ΓροιλανδίαςΒ. Επιστολή της Ευρωπαϊκής Κοινότητας Βρυξέλλες, . . . . . .Κύριε,Έχω την τιμή να σας γνωρίσω λήψη της επιστολής σας με σημερινή ημερομηνία, η οποία έχει ως εξής:«Κύριε,Αναφορικά με τα συμφωνηθέντα πρακτικά συμπερασμάτων των διαπραγματεύσεων σχετικά με την αλιεία μεταξύ της Ευρωπαϊκής Κοινότητας, αφενός, και της κυβερνήσεως της Δανίας και της τοπικής κυβερνήσεως της Γροιλανδίας, αφετέρου, που διεξήχθηκαν στην Κοπεγχάγη από τις 29 Ιουνίου έως την 1η Ιουλίου 1994, και ιδίως αναφορικά με την τροποποίηση της συμφωνίας αλιείας μεταξύ της Ευρωπαϊκής Οικονομικής Κοινότητας, αφενός, και της κυβερνήσεως της Δανίας και τη τοπικής κυβερνήσεως της Γροιλανδίας, αφετέρου, ούτως ώστε να συμπεριληφθούν ενώσεις επιχειρήσεων και μεικτές εταιρείες, έχω την τιμή να σας πληροφορήσω ότι η κυβέρνηση της Δανίας και η τοπική κυβέρνηση της Γροιλανδίας είναι έτοιμες να τροποποιήσουν την εν λόγω συμφωνία προσθέτοντας το ακόλουθο άρθρο:"Άρθρο 8αΤα συμβαλλόμενα μέρη πρέπει να προωθήσουν την ίδρυση προσωρινών ενώσεων επιχειρήσεων και μεικτών εταιρειών στον τομέα της αλιείας μεταξύ πλοιοκτητών της Κοινότητας και επιχειρήσεων της Γροιλανδίας.Η Γροιλανδία πρέπει να χορηγήσει τις απαραίτητες εγκρίσεις για τις εν λόγω προσωρινές ενώσεις επιχειρήσεων και μεικτές εταιρείες που ιδρύονται με σκοπό την εκμετάλλευση των θαλάσσιων αλιευτικών πόρων για να λειτουργούν στην αλιευτική της ζώνη.»Σας παρακαλώ να μου επιβεβαιώσετε ότι η Ευρωπαϊκή Κοινότητα συμφωνεί με την τροποποίηση αυτή."Έχω την τιμή να σας επιβεβαιώσω τη συμφωνία της Ευρωπαϊκής Κοινότητας ως προς την τροποποίηση της αλιευτικής συμφωνίας.Με εξαιρετική εκτίμηση,Εξ ονόματος του Συμβουλίου της Ευρωπαϊκής Ένωσης